เรื่องร้องเรียน: ร้องเรียนเรื่องบ้านสั่นสะเทือนจากการก่อสร้างค่ะ
การดำเนินการของเจ้าหน้าที่: ฝ่ายโยธา สำนักงานเขตสาทร ได้ตรวจสอบบริเวณที่มีการร้องเรียนกรณีได้รับความเดือดร้อนจากการก่อสร้างอาคารโครงการ Grande Centre Point Lumphini ที่ตั้งโครงการ ถนนพระรามที่ 4 แขวงทุ่งมหาเมฆ เขตสาทร กรุงเทพมหานคร ทำให้บ้านผู้ร้องเรียนสั่นสะเทือน โดยได้ประสานเจ้าหน้าที่ผู้ควบคุมงานโครงการฯ เข้าตรวจสอบบริเวณที่มีการร้องเรียน เมื่อวันที่ 12 พฤษภาคม 2566 เวลา 11.30 น. พบว่าโครงการฯได้ดำเนินการก่อสร้างไปแล้วถึงโครงสร้างชั้นที่ 16 ไม่พบมีการปฏิบัติงานที่เกี่ยวกับงานขุดเจาะดินและงานชั้นใต้ดินที่จะสงผลให้เกิดการสั่นสะเทือนดังกล่าว จึงสันนิษฐานว่าการสั่นสะเทือนอาจเกิดจากการวิ่งของรถปูนภายในโครงการ และรถยนต์ที่วิ่งประจำภายในซอยเกอเท่ ทั้งนี้บริเวณถนนภายในโครงการได้มีป้ายแจ้งเตือนห้ามรถทุกประเภทวิ่งเกิน 10 km./hr และมีเจ้าหน้าที่ควบคุมการเดินรถภายในโครงการไว้ 2 จุดคือด้านหน้าและด้านหลังอาคาร อย่างไรก็ตามได้กำชับให้ผู้ควบคุมงานต้องปฏิบัติให้เป็นไปตามป้ายบังคับการจราจรอย่างเคร่งครัดแล้ว
ความเห็นของผู้แจ้ง: ขอบคุณที่สุดเลยค่ะ ขอบคุณเจ้าหน้าที่ ทีมงานทุกคนมากๆนะคะ🙏🏻
พื้นที่: แขวงทุ่งมหาเมฆ เขตสาทร กรุงเทพมหานคร